Publication: Magyar Közlöny
Issue: MK-2008-77 (Year: 2008, Number: 77)
Era: 2004-2010
Section: A pályázat keretében az 1/2006. (II. 17.) OM rendelettel
Paragraph Index: 507

A pályázat keretében az 1/2006. (II. 17.) OM rendelettel kiadott Országos Képzési Jegyzékben (OKJ) szereplõ minden, 15 számjegyû azonosítóval rendelkezõ részszakképesítés, szakképesítés, szakképesítés-elágazás, szakképesítés-ráépülés szakmai vizsgájának szervezésére lehet pályázatot benyújtani. Ha a pályázat tartalmaz egy szakképesítést, akkor nem szükséges annak a (fõ)szakképesítésnek esetleges részszakképesítésé(ei)t külön feltüntetni. Ha a pályázó nem egy „teljes” szakképesítésre, hanem annak csak részszakképesítésé(ei)re kíván pályázni akkor a részszakképesítés(ek) pontos megnevezése szükséges. Ha a szakképesítés elágazást, ráépülést tartalmaz, akkor nem elegendõ csak az OKJ 2. oszlopában szereplõ megnevezés feltüntetése, hanem a 15 számjegyû azonosító mellett a 3. oszlopbeli pontos elágazás(ok), ráépülés(ek) megnevezésének megadása szükséges. A pályázat kizárólag az FVM Vidékfejlesztési, Képzési és Szaktanácsadási Intézet honlapjáról (www.vkszi.hu) a képzés/vizsgaszervezés menüpontból letölthetõ „Pályázati dokumentáció” formátumában nyújtható be. Amennyiben a pályázó a vizsgaszervezési tevékenységet több tervezési statisztikai régió területén is el kívánja látni, mindegyik régió vonatkozásában külön pályázatot kell benyújtania, és valamennyi pályázaton fel kell tüntetnie az összesen benyújtott pályázata számát. Ebben az esetben a mellékleteket csak az egyik pályázathoz kell csatolnia. A többi pályázathoz a mellékletek fénymásolatban is csatolhatóak, azonban a pályázaton fel kell tüntetni, hogy mely régióra benyújtott pályázathoz csatolta az eredeti mellékleteket. A pályázó csak olyan – a földmûvelésügyi és vidékfejlesztési miniszter hatáskörébe tartozó – OKJ-s szakképesítések vonatkozásában nyújthat be vizsgaszervezési jog megszerzésére irányuló pályázatot, amelyek képzésére a nyilvántartási tanúsítvány alapján jogosult. A pályázatok elbírálására a földmûvelésügyi és vidékfejlesztési miniszter bíráló bizottságot hoz létre és gondoskodik annak mûködtetésérõl. A szakmai vizsga szervezésére történõ jogosultság elnyerésére benyújtott pályázatok elbírálása az 1. és 2. melléklet alapján történik. A pályázati kiírásban elõírt dokumentumok tekintetében hiánypótlásra van lehetõség. A benyújtott pályázat formai okokból elutasításra kerül, amennyiben az 1. melléklet szerinti „formai követelmények” közül bármelyik rovatra „nincs” a válasz. A formai követelményeknek megfelelõ pályázók közül azok nyerhetnek vizsgaszervezési jogosultságot, akik a

Source: https://magyarkozlony.hu/hivatalos-lapok/6739b97c33db6302f5585424a669c7af20f8ca14/dokumentumok/d975a4f99a1a03aed05568274f45832c1028f663/letoltes